รัฐบาลไทย-ข่าวทำเนียบรัฐบาล-บกปภ.ช. ประชุมผ่านระบบ VCS บูรณาการทุกภาคส่วนเตรียมการแก้ไขปัญหาภัยแล้งครอบคลุมทุกมิติ มุ่งลดผลกระทบภาวะขาดแคลนน้ำ ย้ำทุกหน่วยต้องร่วมมือกัน
วันอังคารที่ 20 สิงหาคม 2562
บกปภ.ช. ประชุมผ่านระบบ VCS บูรณาการทุกภาคส่วนเตรียมการแก้ไขปัญหาภัยแล้งครอบคลุมทุกมิติ มุ่งลดผลกระทบภาวะขาดแคลนน้ํา ย้ําทุกหน่วยต้องร่วมมือกัน
บกปภ.ช. ประชุมผ่านระบบ VCS บูรณาการทุกภาคส่วนเตรียมการแก้ไขปัญหาภัยแล้งครอบคลุมทุกมิติ มุ่งลดผลกระทบภาวะขาดแคลนน้ํา ย้ําทุกหน่วยต้องร่วมมือกัน
วันนี้ (20 ส.ค. 62) เวลา 14.00 น. ที่กรมป้องกันและบรรเทาสาธารณภัย คณะองคมนตรี ประกอบด้วย
นายพลากร สุวรรณรัฐ พลเอก ดาว์พงษ์ รัตนสุวรรณ พลเอก ไพบูลย์ คุ้มฉายา นายจรัลธาดา กรรณสูต พลเอก กัมปนาท รุดดิษฐ์ พลเรือเอก พงษ์เทพ หนูเทพ นายอําพน กิตติอําพน พลเอก เฉลิมชัย สิทธิสาท และพลอากาศเอก จอม รุ่งสว่าง ร่วมติดตามสถานการณ์น้ําและแนวทางการแก้ไขปัญหาภัยแล้ง ในการประชุมเตรียมการแก้ไขปัญหาภัยแล้ง โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ (บกปภ.ช.) เป็นประธานการประชุมเตรียมการแก้ไขปัญหาภัยแล้ง และมี นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นายนิพนธ์ บุญญามณี และนายทรงศักดิ์ ทองศรี รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย พร้อมด้วย คณะกรรมการป้องกันและบรรเทาสาธารณภัย (กปภ.ช) และหน่วยงานที่เกี่ยวข้อง เข้าร่วมประชุมผ่านระบบวิดีโอคอนเฟอเรนซ์ไปยัง 76 จังหวัด
โอกาสนี้ นายพลากร สุวรรณรัฐ กล่าวว่า คณะองคมนตรีมาในวันนี้ เป็นการเข้าร่วมสังเกตการณ์ ซึ่งจะได้ฟังข้อมูลสถานการณ์ การเตรียมการ การวิเคราะห์ และการช่วยเหลือพี่น้องประชาชน หากมีการคาดการณ์/พยากรณ์ของทุกฝ่ายมีความถูกต้อง ก็จะเป็นประโยชน์ในการบริหารจัดการ และการประชุมในวันนี้ จะเป็นประโยชน์ทั้งในด้านการจัดแผนเผชิญเหตู และบรรเทาทุกข์ให้กับประชาชนได้ พร้อมทั้งขอให้ทุกภาคส่วนน้อมนําพระราชกระแสรับสั่งของพระบาทสมเด็จพระเจ้าอยู่หัวในการดูแลประชาชนที่ได้รับความเดือดร้อนให้สามารถดําเนินชีวิตได้ตามปกติโดยเร็ว
และน้อมนําแนวพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
มาประยุกต์ใช้ในการแก้ไขปัญหาให้สอดคล้องกับแต่ละสภาพพื้นที่ มุ่งเน้นการวางแผนเผชิญเหตุและแก้ไขปัญหาภัยแล้งอย่างรอบด้าน โดยให้ความสําคัญกับการจัดสรรน้ําอุปโภคบริโภคถึงระดับครัวเรือน การเชื่อมโยงการบริหารการจัดน้ําในแต่ละลุ่มน้ํา การดูแลแหล่งกักเก็บน้ําในระดับหมู่บ้าน ทั้งการขุดลอกคูคลองและสระน้ํา การกําจัดวัชพืชและโคลนตมในคลองส่งน้ํา การจัดหาภาชนะกักเก็บน้ําขนาดใหญ่ประจําครัวเรือน อีกทั้งประสานจัดทําฝนหลวงเมื่อสภาพอากาศเอื้ออํานวย เพื่อบรรเทาความเดือดร้อนของประชาชนให้ได้มากที่สุด
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการกองบัญชาการป้องกันและบรรเทาสาธารณภัยแห่งชาติ เป็นประธานการประชุมฯ กล่าวว่า กองบัญชาการป้องกันและบรรเทาสาธารณภัยแห่งชาติ (บกปภ.ช.) ได้บูรณาการป้องกันและแก้ไขปัญหาภัยแล้ง ภายใต้กฎหมายและแผนว่าด้วยการป้องกันและบรรเทาสาธารณภัยผ่านกลไกการปฏิบัติของหน่วยงานทุกภาคส่วน แบ่งเป็น 4 ด้าน ดังนี้ 1) การคาดหมายและพยากรณ์สภาพอากาศ เพื่อติดตามสภาพอากาศ สถานการณ์น้ํา และแนวโน้มสถานการณ์ภัย ประกอบด้วย กรมอุตุนิยมวิทยา สถาบันสารสนเทศทรัพยากรน้ําและการเกษตร และสํานักงานพัฒนาเทคโนโลยีอวกาศและภูมิสารสนเทศ (GISTDA)2) การบริหารจัดการน้ํา เพื่อวางแผนการใช้น้ําในด้านต่างๆ ประกอบด้วย สํานักงานทรัพยากรน้ําแห่งชาติกรมชลประทาน และกรมทรัพยากรน้ําบาดาล 3) การปฏิบัติการแก้ไขปัญหาการขาดแคลนน้ํา ซึ่งให้ความสําคัญกับน้ําเพื่อการอุปโภคบริโภคเป็นลําดับแรก ประกอบด้วย การประปาส่วนภูมิภาค กรมส่งเสริมการปกครองท้องถิ่น ในส่วนของน้ําเพื่อการเกษตร ได้บริหารจัดการน้ําตามแผนของกระทรวงเกษตรและสหกรณ์ 4) การสนับสนุนการแก้ไขปัญหาการขาดแคลนน้ํา ได้แก่ กระทรวงกลาโหมและเหล่าทัพ โดยบูรณาการแก้ไขปัญหาภัยแล้งครอบคลุมทุกมิติ ติดตามข้อมูลสภาพอากาศ ปริมาณน้ําต้นทุน และชี้เป้าพื้นที่เสี่ยงภัยจําแนกเป็น น้ําเพื่อการอุปโภคบริโภค น้ําเพื่อรักษาระบบนิเวศ และน้ําเพื่อการเกษตร เพื่อวางแผนการจัดสรรน้ําให้สอดคล้องกับสถานการณ์ในพื้นที่ รวมถึงจัดเตรียมทรัพยากรให้พร้อมรับมือภัยแล้ง ทั้งเจ้าหน้าที่ วัสดุอุปกรณ์ เครื่องจักรกลด้านสาธารณภัย รถบรรทุกน้ํา และเครื่องสูบน้ํา
พลเอก อนุพงษ์ กล่าวเพิ่มเติมว่า สําหรับการแก้ไขปัญหาภัยแล้งและช่วยเหลือผู้ประสบภัยระยะเร่งด่วน
ได้เน้นย้ําให้จัดหาน้ําจากทุกแหล่งรองรับการใช้น้ํา ระดมเครื่องจักรกลสาธารณภัยผันน้ําดิบเข้าสู่ระบบการผลิตน้ําประปา ขุดลอกแหล่งน้ําตามธรรมชาติ ขุดเจาะและเป่าล้างบ่อบาดาล ควบคู่กับการจัดสรรน้ําสนับสนุนทุกพื้นที่เสี่ยงภัย มุ่งดูแลด้านน้ําอุปโภคบริโภคเป็นหลัก โดยจัดรถบรรทุกน้ํานําน้ําไปเติมยังถังน้ํากลางประจําหมู่บ้านและจุดแจกจ่ายน้ําตามวงรอบอย่างต่อเนื่อง กรณีเกิดความเสียหายด้านการเกษตร ประมง และปศุสัตว์ในพื้นที่ประกาศเขตการให้ความช่วยเหลือผู้ประสบภัยพิบัติกรณีฉุกเฉิน ให้จําแนกความเสียหายตามประเภทและช่วยเหลือเยียวยาตามระเบียบกระทรวงการคลังฯ โดยด่วน พร้อมทั้งได้กําชับให้สร้างการรับรู้แก่ประชาชน โดยเฉพาะข้อมูลสถานการณ์น้ํา แผนการจัดสรรน้ํา มาตรการบริหารจัดการน้ําของภาครัฐ รวมถึงให้องค์กรปกครองส่วนท้องถิ่นสร้างความเข้าใจเกี่ยวกับการใช้น้ํา เพื่อมิให้เกิดปัญหาการแย่งน้ํา นอกจากนี้ ยังได้วางแผนการบริหารจัดการน้ําไว้ล่วงหน้า เน้นการกักเก็บน้ําจากปริมาณฝนในช่วง 1 – 2 เดือนข้างหน้า เพื่อสํารองน้ําให้เพียงพอต่อการใช้น้ําในปี พ.ศ. 2563 ท้ายนี้ ขอความร่วมมือให้ทุกภาคส่วนร่วมกันใช้น้ําที่มีปริมาณจํากัดอย่างประหยัด คุ้มค่า และมีประสิทธิภาพมากที่สุด เชื่อมั่นว่าความร่วมมือจากทุกภาคส่วนจะทําให้มีน้ําใช้อย่างเพียงพอในทุกพื้นที่